
NYILVÁNOS
Szám: 1058-…/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. március 14.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: rendelet (külön mellékletben)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. március 22-én tartandó munkaterv szerinti ülésére

5. napirendhez

Tárgy: A Sülysáp Nagyközség Helyi Építési Szabályzatáról szóló rendelet módosítása
Tisztelt Képviselő-testület!
A Sülysáp Nagyközség Helyi Építési Szabályzatáról szóló rendeletünk 2010 szeptemberében került elfogadásra, a kihirdetés során azonban – egy sajnálatos technikai probléma miatt – a rendelet szakaszainak sorszámozása elcsúszott, így az hibásan lépett hatályba.

Ezt a hibát ilyen távlatból orvosolni már csak rendeletmódosítással lehet, amit mellékelten előterjesztek.
A hibáért szíves elnézésüket kérem, és kérem a rendeletmódosítás szíves elfogadását.
Sülysáp, 2012. március 14.

Tóth Krisztina s.k.

jegyző
MELLÉKLET

Sülysáp Nagyközség Önkormányzata Képviselő-testületének

…/2012. (…) önkormányzati rendelete

a Sülysáp Nagyközség Helyi Építési Szabályzatáról szóló 13/2010. (IX. 23.) önkormányzati rendelet módosításáról
Sülysáp Nagyközség Önkormányzatának Képviselő-testülete az Alaptörvény 32. cikkével és a helyi önkormányzatokról szóló 1990. évi LXV. törvény 1. § (6) a) pontjával kapott felhatalmazás alapján a következőket rendeli el:

Sülysáp Nagyközség Önkormányzatának Képviselő-testülete a Sülysáp Nagyközség Helyi Építési Szabályzatáról szóló 13/2010. (IX. 23.) önkormányzati rendelet §-ainak sorszámozását – 1-től 96-ig terjedő folyamatos számozást alkalmazva – helyesbíti.
E rendelet a kihirdetése napján lép hatályba, rendelkezéseit a folyamatban levő ügyekben is alkalmazni kell.
Sülysáp, 2012. március 22.


Horinka László
Tóth Krisztina


polgármester
jegyző

